 Oniru of Iru land: Onírù tuntun Oba Abdulwasiu Gbolahan Lawal gba ọpá àṣẹ Ko tii ju ọjọ mẹta lọ ti awọn afọbajẹ atawọn agbaagba ilu Iru yan an laarin awọn arẹmọ ọba to n du itẹ naa. Lọjọ keje oṣu kẹfa ọdun 2020 ni gomina Babajide Sanwo-Olu gbe ọpa aṣẹ le e lọwọ gẹgẹ bii Oniru kẹẹdogun ti ilu Iru nipinlẹ Eko. Gomina gba Oniru tuntun nimọran lati jẹ ki alafia tẹsiwaju ni ilu naa. Sanwo-Olu ni pẹlu Ọlọlajulọ Ọba Abdulwasiu Ọmọgbọlahan ati Olori rẹ ni ko si ani ani, ọjọ iwaju ilu Iru yoo dara o si nireti at pe gigun ori itẹ Oniru tuntun yii yoo jẹ ibẹrẹ irinajo lọ sinu ọjọ iwaju naa. O ṣapejuwe ipo ọba gẹgẹ bi ibi akọkọ ninu ijọba o si ni yoo maa jẹ ọna si ibi nkan ini Naijiria ni gbogbo igba. Bi ẹ ko ba gbagbe, ọdun to kọja ni ipo Oniru ṣofo nigba ti Oniru ikẹrinla, Ọba Idowu Oniru filẹ bora bi aṣọ. : Oniru ti Iru nipinlẹ Eko, Oba Abdulwasiu Omogbolahan Lawal, Abisogun ll ti gba ọpa aṣẹ gẹgẹ bi Oniru ikẹẹdogun. 